Tiny van Asselt

**Christina (Tiny) Sophia van Asselt**, ek **Tiny van der Slikke-van Asselt** (Baarn, 26 april 1926 – Drachten, 1 febrewaris 2021) wie in Nederlânsk yllustrator, skilder en tekener.

Op advys fan de Soester yllustrator Isings gie se net nei de keunstakademy mar nei de keunstniverheidsskoalle. Troch syn foarspraak waard se yn 1953 talitten ta it Ynstitút foar Tapast Keunstûnderwiis yn Amsterdam, de foargonger fan de hjoeddeiske Rietveld Akademy. Yn it earste jier op dy skoalle waard se altyd 'it Isings famke' neamd. Se folge in kursus yllustraasje, in suver grafyske kursus mei de klam op grafyske techniken, keunstskiednis en tekenjen. It wie in jûnstúdzje. Oerdei wurke se as siktaris by it Nederlânsk Bibelgenoatskip om in kost te fertsjinjen. Guon fan har leararen wiene Lex Metz en Ap Sok. De wyklikse figuertekenlessen wiene in fêst ûnderdiel fan it learplan. Ien fan de modellen wie Truus Trompert.

## Yllustratrise
Noch foardat se har stúdzje ôfmakke hie, krige se har earste opdracht fan Ploegsma útjouwerij. Letter folgen opdrachten fan útjouwers as Kok út Kampen, Heutink út Wierden en Utjouwerij Callenbach út Nijkerk. Se soe jierrenlang foar Callenbach tekenje.

Tiny van Asselt wurke in soad mei swart kryt, pastel en akwarel. It ûnderwerp wie benammen minsken en bern. Se makke gauris yllustraasjes foar boeken fan Utjouwerij Callenbach út Nijkerk. Tiny van Asselt tekene ek foar tydskriften as Diakonia, Hervormd Nederland en it jeugdblêd Kriskras.

Nei har trouwen ferhuze se nei Drachten en bleau njonken de famylje tekenopdrachten meitsjen. Doe't de bern âlder wiene, rjochte Van Asselt har op frij wurk. Dat der gjin byntliif mear wie dêr't ferhalen de tekeningen bepalen, hie foar har letterlik in befrijend effekt. Har wurk stie yn it teken fan safolle mooglik weilitte. "Sis mear mei minder" wie har adagium.

## Frij wurk
Se brûkte ferskate techniken en materialen foar har wurk. Faak Sibearysk en read krijt, potlead en filtstift, mar ek akwarel en Eastindyske inket. 'Minsken, ik haw altyd minsken tekene. Gebouwen sizze my neat en ik kin ek gjin bisten tekenje. Minsken, dat is it moaiste,' sei se yn in fraachpetear.

Hja wie lid fan de feriening Prisma '88. Fan 1984 oant 1992 dy't lid wie fan de Fryske Kultuerried, en yn 1992 melde se har by de belangegroep Stichting Beeldrecht. Yn 1986 wie har earste eksposysje mei mei har iere en nije tekeningen. Sûnt 1997 eksposearre se yn de eigen regio, mar ek yn it Orpheus Teäter yn Apeldoorn, de Jaarbeurs yn Utert en Pulchri Studio yn De Haach.

Yn 1999 publisearre Museum Smellingerlân de bondel 'Passanten' út mei in kar út har frije wurk. Neist bylden fan fan de misnk troch it libben, befette it boartsjende en opgroeiende bern, arbeiders, wurklju, clowns, muzikanten, dûnsers en demintearjende âlderein.

## Yllustrearre boeken (kar-út)
* *Het boek van Dietje Jansen* - Anne de Vries (1997)
* *Bas wint een prijs* - Vrouwke Klapwijk (1996)
* *Onno en Marleen op vakantie* - Piet Meinema (1995)
* *Het boek van Jan Willem* - Anne de Vries (1994)
* *Onno en Marleen en de onderduikers* - Piet Meinema (1993)
* *Piet en Pita* - Gré Polhuys-van Winden (1992)
* *Jan waar is je prikpen* - Hans Werkman (1991)
* *De beer is zoek* - Corrie Blei-Strijbos (1990)
* *Twee kaarsjes* - W.P. Balkenende (1988)
* *Soms gaat het toch anders* - C.M. van den Berg-Akkerman (1987)
* *Renate, Rimke en de hond* - W.P. Balkenende (1986)
* *Bram en Mieke* - W.P. Balkenende (1985)
* *Neline en haar kanarie* - Rik Valkenburg (1984)
* *De duiventoren* - C.M. van den Berg-Akkerman (1983)
* *Blinde Japie* - Lydia van Aalst (1982)
* *De witte en de zwarte* - Corrie Blei-Strijbos (1981)
* *Maud en rik en de bof* - Coby Bos (1980)
* *Frans en zijn fiets* - Piet Meinema (1979)
* *Op de grote heide* - Anne de Vries (1978)
* *Dappere Remi* - Lydia van Aalst (1977)
* *Frits en Tineke* - Jeannette van Luipen-Bronwasser (1976)
* *Jan krijgt een witte arm* - Hans Werkman (1975)
* *Een fijne dag* - H. Wolthers-Klomp (1974)
* *Kobus in het winterbos* - Dieuwke Winsemius (1973)
* *Steffie uit Tirol* - C.M. van den Berg-Akkerman (1972)
* *Kinderen aan de waterweg* - Corrie Blei-Strijbos (1971)
* *Henk en zijn vriend* - R. Bartels (1970)
* *Nienke, wat doe je voor een ander?* - Dieuwke Winsemius (1969)
* *Es war einmal...* - Tjits Veenstra (1969)
* *Wip wap wolletje* (omslag) - Inge Lievaart en Sander van Marion (1968)
* *Blijf van dat hert af* - Corrie Blei-Strijbos (1967)
* *Poesje mauw* - Betty Bakker (1966)
* *Onschuldig verdacht* - Co van der Steen-Pijpers (1965)
* *Vleugels te koop* - Lenie Stafleu-Kruikemeie (1964)
* *Kerstfeest in de stad* - C.M. van den Berg-Akkerman (1963)
* *De tweeling van de vinkensteeg* - M.A.M. Renes-Boldingh (1961)
* *De rivier spookt* - M.C. Capelle (1961)
* *Janneke en de witte pauw* - Bea Lintijn (1960)
* *Zon achter de wolken* - Jeanne Marie (1959)
* *Passanten* - Harry Boiten
## Eksposysjes (kar-út)
* 1986 - It Bleekershûs, Drachten
* 1989 - Kultureel Sintrum Orpheus, Apeldoorn
* 1991 - De Lawei, Drachten